

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 810-01/20-01/13

URBROJ: 2186/10-01/1-20-02

Vidovec, 28.12. 2020.

Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20), članka 59. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17) te članka 31. Statuta Općine Vidovec („Službeni vjesnik Varaždinske županije“, broj 04/18), Općinsko vijeće Općine Vidovec na svojoj 27. sjednici, održanoj 28.12.2020. godine, donosi

**PLAN RAZVOJA**

**sustava civilne zaštite na području Općine Vidovec za 2021. godinu**

**s trogodišnjim financijskim učincima**

# UVOD

Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.

Općina Vidovec obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20)(u daljnjem tekstu: Zakon) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i **godišnji plan razvoja sustava civilne zaštite s financijskim učincima za trogodišnje razdoblje** te smjernice za organizaciju i razvoj sustava koje se razmatraju i usvajaju svake četiri godine.

Temeljem Smjernica za organizaciju i razvoj sustava civilne zaštite na području Općine Vidovec za vremensko razdoblje od 2017. do 2020. godine („Službeni vjesnik Varaždinske županije“, broj 72/16) izrađuje se Plan razvoja sustava civilne zaštite na području Općine Vidovec.

1. **PLANSKI DOKUMENTI**

Popis planskih dokumenata i odluka u području civilne zaštite, koje je Općina Vidovec obavezna izraditi i usvojiti u 2021. godini navedeni je u sljedećoj tablici.

**Tablica 1. Popis planskih dokumenata i odluka za izradu u 2021. godini**

| **NAZIV DOKUMENTA/ODLUKE** | **NOSITELJ IZRADE** | **IZRAĐIVAČ** | **ROK IZRADE** | **DONOSI** |
| --- | --- | --- | --- | --- |
| Revizija Procjene rizika od velikih nesreća | Općinski načelnik | Radna skupina | ožujak 2021. | Općinsko vijeće |
| Odluka o određivanju pravnih osoba od interesa za sustav civilne zaštite | Općinski načelnik | Općina Vidovec | rujan 2021. | Općinsko vijeće |
| Plan djelovanja civilne zaštite | Općinski načelnik | Općina Vidovec | rujan 2021. | Općinski načelnik |
| Plan vježbi civilne zaštite za 2022. godinu | Općinski načelnik | Općina Vidovec | prosinac 2021. | Općinski načelnik |
| Izrada elaborata za vježbu civilne zaštite | Stožer civilne zaštite | Upravljačka skupina | 30 dana prije održavanja vježbe | Općinski načelnik |
| Analiza stanja sustava civilne zaštite za 2021. godinu | Općinski načelnik | Općina Vidovec | prosinac 2021. | Općinsko vijeće |
| Godišnji plan razvoja sustava civilne zaštite za 2022. godinu | Općinski načelnik | Općina Vidovec | prosinac 2021. | Općinsko vijeće |

## VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Općina Vidovec sukladno Pravilniku o vođenju evidencije pripadnika operativnih snaga sustava civilne zaštite („Narodne novine“, broj 75/16), osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite.

Evidencija se ustrojava i kontinuirano ažurira za:

* članove Stožera civilne zaštite,
* povjerenike civilne zaštite i njihove zamjenike,
* koordinatore na lokaciji,
* pravne osobe od interesa za sustav civilne zaštite.

Općina Vidovec dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno, dostaviti Varaždinskoj županiji.

*Nositelj i izrađivač*: Općina Vidovec

*Rok dostave podataka*: prema roku određenom od strane Varaždinske županije

Kontakt podatke operativnih snaga sustava civilne zaštite Općine Vidovec (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

1. **OPERATIVNE SNAGE SUSTAVA CIVILNE ZAŠTITE**

## STOŽER CIVILNE ZAŠTITE

Stožer civilne zaštite Općine Vidovec osnovan je Odlukom Općinskog načelnika o osnivanju i imenovanju načelnika, zamjenika načelnika i članova Stožera civilne zaštite Općine Vidovec („Službeni vjesnik Varaždinske županije“, broj 57/17, 72/20). Stožer civilne zaštite Općine Vidovec sastoji se od načelnika Stožera, zamjenika načelnika Stožera te 8 članova.

Za Stožer civilne zaštite Općine Vidovec potrebno je:

* pripremiti i održati vježbu operativnih snaga sustava civilne zaštite

*Nositelj*: Općina Vidovec

*Izvršitelj*: Stožer civilne zaštite, operativne snage sustava civilne zaštite.

*Rok* *izvršenja*: Prema Planu vježbi civilne zaštite za 2021. godinu

* upoznati s Revizijom Procjene rizika od velikih nesreća

*Nositelj*: Općina Vidovec

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2021. godine

* upoznati s Planom djelovanja civilne zaštite

*Nositelj*: Općina Vidovec

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: prosinac 2021. godine

* za članove Stožera civilne zaštite koji još nisu osposobljeni sukladno *Zakonu* potrebno je provesti osposobljavanje

*Nositelj*: MUP – Ravnateljstvo civilne zaštite

*Rok izvršenja*: U roku od godinu dana od imenovanja

## VATROGASNA ZAJEDNICA OPĆINE VIDOVEC

Na području Općine Vidovec djeluje Vatrogasna zajednica Općine Vidovec i pripadajuća dobrovoljna vatrogasna društva: Vidovec, Nedeljanec – Prekno i Tužno.

### DVD Vidovec

Dobrovoljno vatrogasno društvo Vidovec u cilju spremnosti i brzog djelovanja u 2021. godini planira provoditi sljedeće aktivnosti:

* susreti operativaca u svrhu uvježbavanja

*Vrijeme planiranih aktivnosti*: 2 puta mjesečno

*Predviđena sredstva*: 300,00 kn mjesečno

* organizacija i provedba javne vježbe

*Vrijeme planiranih aktivnosti*: svibanj 2021. godine

*Predviđena sredstva*: 1.000,00 kn

* sudjelovanje na javnim vježbama društava VZO Vidovec

*Vrijeme planiranih aktivnosti*: tijekom 2021. godine

*Predviđena sredstva*: 400,00 kn

* posjet školi i vrtiću u svrhu edukacije

*Vrijeme planiranih aktivnosti*: travanj – svibanj 2021. godine

*Predviđena sredstva*: 300,00

* organizacija i provedba taktičkih vježbi

*Vrijeme planiranih aktivnosti*: tijekom 2021. godine

*Predviđena sredstva*: 2.000,00

* osposobljavanje članova za rad sa spravama za zaštitu dišnih organa

*Vrijeme planiranih aktivnosti*: tijekom 2021. godine

*Predviđena sredstva*: 8.000,00 kn

* osposobljavanje članova za gašenje požara zatvorenih prostora

*Vrijeme planiranih aktivnosti*: tijekom 2021. godine

*Predviđena sredstva*: 6.000,00

Oprema koja nedostaje, a bila bi nužna u provođenju mjera civilne zaštite:

* osobna zaštitna oprema za 5 operativaca (postojeća dotrajala i nemaju svoju funkciju),
* potopna pumpa – 2 kom,
* boca sa stlačenim zrakom 6 L – 4 kom,
* ribarske čizme.
  + 1. **DVD Nedeljanec – Prekno**

Dobrovoljno vatrogasno društvo Nedeljanec – Prekno u cilju spremnosti i brzog djelovanja u 2021. godini planira provoditi sljedeće aktivnosti:

* osposobljavanje članova za vatrogasna zvanje i specijalnosti

*Vrijeme planiranih aktivnosti*: siječanj – ožujak 2021. godine

*Predviđena sredstva*: 2.500,00 kn

* obilazak objekata visoke požarne opasnosti, naselja Nedeljanec i Prekno

*Vrijeme planiranih aktivnosti*: tijekom 2021. godine

*Predviđena sredstva*: 48.000,00 kn

* pregled i ispitivanje funkcije javnih vatrogasnih bunara i podzemne cisterne u naseljima Nedeljanec i Prekno

*Vrijeme planiranih aktivnosti*: svibanj – lipanj 2021. godine

*Predviđena sredstva*: 200,00 kn

* vježba evakuacije i spašavanja – Područna škola Nedeljanec

*Vrijeme planiranih aktivnosti*: lipanj 2021. godine

*Predviđena sredstva*: 300,00 kn

* vježba evakuacije, gašenja požara i evakuacije „Fotex“ d.o.o. Nedeljanec

*Vrijeme planiranih aktivnosti*: lipanj 2021. godine

*Predviđena sredstva*: 1.100,00 kn

* upoznavanje opreme i vježbanje operativnih i ostalih članova

*Vrijeme planiranih aktivnosti*: prvi petak u mjesecu tijekom 2021. godine

Oprema koja nedostaje, a bila bi nužna u provođenju mjera civilne zaštite:

* instaliranje doniranog sirenskog sustava na društvenom domu Nedeljanec za uzbunjivanje stanovnika naselja Nedeljanec i Prekno,
* interventna vatrogasna odijela, interventne vatrogasne čizme, interventne vatrogasne rukavice, interventne vatrogasne kacige, ostala osobna oprema za intervencije za min. 6 vatrogasaca,
* osobna oprema za intervencije kod poplavnih opasnosti, visoke čizme, kvalitetne kišne kabanice s pokrovom za glavu, potkape.
  + 1. **DVD Tužno**

Dobrovoljno vatrogasno društvo Tužno u cilju spremnosti i brzog djelovanja u 2021. godini planira provoditi sljedeće aktivnosti:

* nabava novijeg navalnog vozila

*Vrijeme planiranih aktivnosti*: siječanj 2021. godina

*Predviđena sredstva*: 300.000,00 kn

* nabava nove zaštitne opreme

*Vrijeme planiranih aktivnosti*: tijekom 2021. godine

*Predviđena sredstva*: 50.000,00 kn

* osposobljavanje vatrogasaca

*Vrijeme planiranih aktivnosti*: tijekom 2021. godine

*Predviđena sredstva*: 10.000,00 kn

Oprema koja nedostaje, a bila bi nužna u provođenju akcija civilne zaštite:

* nova osobna zaštitna oprema za 10 vatrogasaca.

## GRADSKO DRUŠTVO CRVENOG KRIŽA VARAŽDIN

Gradsko društvo Crvenog križa Varaždin u 2021. godini planira provoditi sljedeće aktivnosti:

* sudjelovanje na javno pokaznim vježbama, vatrogasnim vježbama i internim vježbama za trening i pripremu, vježbama evakuacije

*Vrijeme planiranih aktivnosti*: tijekom 2021. godine.

* edukacija iz PP članova žurnih službi
* edukacija zainteresiranog građanstva iz PP
* edukacija odgojno-obrazovnih djelatnika osnovnih i srednjih škola

*Vrijeme planiranih aktivnosti*: tijekom 2021. godine

*Predviđena sredstva*: 6.000,00 kn

* nabava opreme koja nedostaje, a bila bi nužna u provođenju akcija civilne zaštite:
  + oprema za smještaj stanovništva u kojoj JLP(R)S sudjeluje u dijelu troškova nabave (šatori s pripadajućom opremom – grijači, rasvjeta, ležajevi, stolovi, stolci, posteljina, odjeća i obuća i dr.), isušivači prostora, pumpe za vodu i dr.

*Vrijeme planiranih aktivnosti*: tijekom 2021. godine.

*Predviđena sredstva*: 34.000,00 kn

* + oprema za rad operativnih snaga (alati za postavljanje opreme, ručni i električni viličari za utovar i istovar sredstava, vozila za prijevoz ljudi i opreme)

*Vrijeme planiranih aktivnosti*: tijekom 2021. godine.

*Predviđena sredstva*: 20.000,00 kn

* + zaštitna i medicinska oprema potrebna za djelovanje operativnih snaga Općine Cestica u slučaju velikih nesreća i katastrofa, pandemija i dr. (maske, rukavice, zaštitna odjela, dezinfekcijska sredstva, medicinski kreveti, invalidska kolica, hodalice, štake, toaletni stolci i dr.)

*Vrijeme planiranih aktivnosti*: tijekom 2021. godine.

*Predviđena sredstva*: 10.000,00 kn

## HRVATSKA GORSKA SLUŽBA SPAŠAVANJA – STANICA VARAŽDIN

Plan značajnijih aktivnosti HGSS – Stanice Varaždin za naredno razdoblje:

* uključivanje novih suradnika u rad Stanice,
* vježbe: ljetne i zimske tehnike spašavanja, tehnike spašavanja iz speleoloških objekata, vježbe potražnog tipa, vježbe kondicijsko-orijentacijskog tipa,
* priprema staničnih kandidata za pristupanje ispitu za gorskog spašavatelja,
* priprema kandidata za pristupanje tehničkim tečajevima za obuku HGSS-a,
* redovna dežurstva na sportskim događajima u prirodi,
* pokazne vježbe spremnosti i tehnika,
* sudjelovanje na tečajevima od interesa za HGSS: planinarske škole, alpinističke škole, speleo škole – predavanja, prevencija, pokazne vježbe,
* predavanja i pokazne vježbe u sklopu raznih manifestacija i projekata od interesa za aktivnost HGSS-a,
* rad na mogućnostima financiranja, kao i samom pronalaženju adekvatnog prostora za rad HGSS – Stanice Varaždin (Stanica još uvijek nema vlastiti proctor, već je u najmu kod DVD-a Biškupec).

*Vrijeme planiranih aktivnosti*: tijekom 2021. godine.

Potrebe HGSS – Stanice Varaždin radi povećanja operativnosti i učinkovitosti:

* adekvatan prostor za skladištenje opreme, održavanje sastanaka, održavanje internih edukacija, vježbi,
* povećanje proračuna (sredstva JLS-a),
* nabava terenskog vozila,
* prodaja osobnog vozila (Škoda Roomster) zbog dotrajalosti,
* nabava dodatnih GPS uređaja snalaženje u prostoru i za potražne akcije,
* nabava razne tehničke opreme, koju treba mijenjati zbog dotrajalosti ili isteka sigurnosnog roka uporabe: užeta (statička, dinamička), sprave za kretanje po užetu i rad s užetom, medicinska oprema: medicinski ruksak, udlage raznih vrsta i namjena, osnovna oprema za pružanje prve pomoći,
* financijska sredstva za daljnju edukaciju članova: tečajevi zimskih i ljetnih tehnika spašavanja, tečaj spašavanja na divljim vodama, tečaj digitalne kartografije (navedeni su tečajevi HGSS-a, iako bi bilo izrazito poželjno sudjelovati i na tečajevima gorskih službi spašavanja u drugim zemljama, što je trenutno nemoguće zbog nedostatka financija),
* tekući troškovi održavanja i registracija vozila, troškovi putovanja i goriva, troškovi hrane i/ili smještaja na vježbama, akcijama i dežurstvima.

## POVJERENICI CIVILNE ZAŠTITE I NJIHOVI ZAMJENICI

Odlukom o imenovanju povjerenika civilne zaštite Općine Vidovec (KLASA: 810-01/17-01/10, URBROJ: 2186/10-02/1-17-01, od dana 27. studenog 2017. godine), imenovano je 17 povjerenika i 17 zamjenika povjerenika civilne zaštite za područje Općine Vidovec.

Povjerenike civilne zaštite Općine Vidovec i njihove zamjenike potrebno je:

* upoznati s Revizijom Procjene rizika od velikih nesreća

*Nositelj*: Općina Vidovec

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2021. godine

* upoznati s Planom djelovanja civilne zaštite

*Nositelj*: Općina Vidovec

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: prosinac 2021. godine

## KOORDINATORI NA LOKACIJI

Koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite iz redova operativnih snaga sustava civilne zaštite. Općina Vidovec će sukladno reviziji Procjene rizika od velikih nesreća u suradnji s operativnim snagama civilne zaštite u Planu djelovanja civilne zaštite utvrditi popis potencijalnih koordinatora na lokaciji.

*Nositelj*: Općina Vidovec

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok izvršenja*: rujan 2021. godine

## PRAVNE OSOBE OD INTERESA ZA SUSTAV CIVILNE ZAŠTITE

Odlukom o određivanju pravnih osoba od posebnog interesa za sustav civilne zaštite na području Općine Vidovec („Službeni vjesnik Varaždinske županije“, broj 43/18), određene su sljedeće pravne osobe s ciljem priprema i sudjelovanja u otklanjanju posljedica katastrofa i velikih nesreća:

* Gregur – Invest d.o.o., Varaždinska ulica 35, Cargovec,
* Desyre d.o.o., Poljska ulica 35, Nedeljanec,
* H-metal d.o.o., ulica Alojzije Stepinca 52, Krkanec,
* Udruga branitelja i veterana Domovinskog rata Općine Vidovec, Trg svetog Vida 9, Vidovec,
* Osnovna škola Vidovec, Školska ulica 4, Vidovec,
* Osnovna škola Tužno, Varaždinska ulica 16, Tužno,
* Područna škola Nedeljanec, Varaždinska ulica 108, Nedeljanec.

Općina Vidovec će nakon donošenja revizije Procjene rizika od velikih nesreća, a po dobivenoj suglasnosti Ministarstva unutarnjih poslova, Ravnateljstva civilne zaštite, Područnog ureda civilne zaštite Varaždin donijeti novu Odluku o određivanju pravnih osoba od interesa za sustav civilne zaštite.

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“ broj 49/17), pravne osobe koje su odlukom Općinskog vijeća određene od interesa za sustav civilne zaštite dužne su izraditi Operativni plan civilne zaštite.Pravne osobe Operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

## UDRUGE

Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama *Zakona* i planu djelovanja civilne zaštite jedinice lokalne samouprave.

Odlukom o određivanju pravnih osoba od posebnog interesa za sustav civilne zaštite na području Općine Vidovec („Službeni vjesnik Varaždinske županije“, broj 43/18), određena je Udruga branitelja i veterana Domovinskog rata Općine Vidovec, Trg svetog Vida 9, Vidovec, kao udruga građana koja svojim snagama i opremom kojom raspolaže je od značaja za sustav civilne zaštite.

Udruga ima obavezu dostaviti Općini Vidovec sljedeće: kontakt podatke o odgovornoj osobi, broj operativnih članova, podatke o raspoloživim materijalno-tehničkim sredstvima i spremnosti za operativno djelovanje.

*Rok izvršenja*: kontinuirano tijekom 2021. godine.

# SUSTAV UZBUNJIVANJA GRAĐANA

Cilj: uspostava sustava uzbunjivanja. U organizaciji civilne zaštite na području Općine Vidovec, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava civilne zaštite, stoga je potrebno:

* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području Općine Vidovec.

Izvršitelji: Operateri (vlasnici objekata s opasnim tvarima), MUP, VZO Vidovec i Općina Vidovec.

# FINANCIRANJE SUSTAVA CIVILNE ZAŠTITE

Cilj: racionalno, funkcionalno i učinkovito djelovanje sustava civilne zaštite. Sukladno *Zakonu*, izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Prema tome, u Proračunu Općine Vidovec za 2021. godinu, u skladu s ostalim posebnim propisima, implementirat će se sljedeće stavke:

**Tablica 2. Financijska sredstva predviđena za provođenja zadaća civilne zaštite za trogodišnje razdoblje**

|  |  |  |  |
| --- | --- | --- | --- |
| **NOSITELJ KORIŠTENJA FINANCIJSKIH SREDSTAVA IZ PRORAČUNA** | **VISINA PLANIRANIH SREDSTAVA ZA 2021. GODINU S PROJEKCIJOM ZA 2022. I 2023. GODINU u kunama** | | |
| **2021.** | **2022.** | **2023.** |
| VZO Vidovec | 377.736,00 | 350.000,00 | 350.000,00 |
| GDCK Varaždin | 71.478,00 | 70.000,00 | 70.000,00 |
| HGSS – Stanica Varaždin | 2.000,00 | 2.000,00 | 2.000,00 |
| Udruge | 480.000,00 | 150.000,00 | 150.000,00 |
| Civilna zaštita | 100.000,00 | 148.000,00 | 148.000,00 |
| **UKUPNO** | 1.031.214,00 | 720.000,00 | 720.000,00 |

# ZAKLJUČAK

Plan razvoja sustava civilne zaštite na području Općine Vidovec za 2021. godinu bazira se na daljnjem kontinuiranom ulaganju u sustav civilne zaštite, a prije svega u operativne snage sustava civilne zaštite Općine. Izradom potrebnih planskih dokumenta kao i razradom provedbenih akata, provođenjem osposobljavanja i uvježbavanja operativnih snaga sustava civilne zaštite potrebno je unaprijediti razinu spremnosti kao odgovor na moguće prijetnje i rizike.

**OPĆINSKO VIJEĆE OPĆINE VIDOVEC**

Predsjednik

Zdravko Pizek